**ELŐTERJESZTÉS**



BALATONBERÉNY KÖZSÉG ÖNKORMÁNYZATI

KÉPVISELŐ-TESTÜLETÉNEK

**2024. november 21-i nyilvános ülésére**

**TÁRGY:**

**Önkormányzati alkalmazottak 2024. évi jutalmazása**

**ELŐADÓ:**

Druskoczi Tünde

polgármester

**Tisztelt Képviselő-testület!**

Az önkormányzatnál dolgozók munkája elismeréseként lehetőségünk van 2024. évben a keletkezett bérmaradvány terhére jutalmat fizetni. A pénzügyi csoport tájékoztatása szerint a 2024. évi költségvetésünkben bruttó 1.100.000 Ft bérmaradvány áll rendelkezésünkre 3 fő önkormányzati dolgozó jutalmazására, ennek járulékai szintén előirányzatként szerepelnek költségvetésünkben.

Javaslom, hogy a T. Képviselő-testület támogassa, hogy a bérmaradvány terhére az önkormányzati dolgozók részére a 2024. évben végzett munkájuk elismeréseként jutalom címén kifizetés történjen.

**Határozati javaslat:**

Balatonberény Község Önkormányzat Képviselő-testülete az önkormányzati alkalmazottak részére 2024. évben végzett munkájuk elismeréseként bruttó 1.100 000,- Ft + járulékai összegben jutalmazási keretet biztosít a 2024. évi bérmaradvány terhére.

Határidő: 2024. december 8.

Felelős: Druskoczi Tünde polgármester

Balatonberény, 2024. november 14.

Druskoczi Tünde sk.

polgármester